** Obec Vrádište,** **Obecný úrad č. 136,  908 49 Vrádište**

**Voľba hlavného kontrolóra Obce Vrádište -**

podrobnosti o spôsobe a vykonaní voľby hlavného kontrolóra a náležitosti prihlášky

**Materiál sa predkladá na základe:**

podľa zákona č. 369/1990 Zb. o obecnom zriadení v platnom znení

**Obsah materiálu:**

1. Návrh uznesenia OcZ vo Vrádišti

2. Dôvodová správa

3. Dopad finančných , ekonomických a environmentálnych vplyvov, vplyvov na zamestnanosť a podnikateľské prostredie

**Materiál predkladá:**

Milan Kováč


starosta Obce Vrádište

**Materiál vypracoval:**

Milan Kováč

starosta Obce Vrádište

Vrádište, 23.03.2022



NÁVRH

UZNESENIE OBECNÉHO ZASTUPITEĽSTVA VO VRÁDIŠTI

**č. 170/2022**

zo dňa 23.03.2022

**k návrhu** **Voľba hlavného kontrolóra OBCE VRÁDIŠTE –**

podrobnosti o spôsobe a vykonaní voľby hlavného kontrolóra a náležitosti prihlášky

# 

|  |  |
| --- | --- |
| Číslo materiálu: |  |
| Predkladateľ: | Milan Kováč, starosta Obce Vrádište |

1. Uznesenia OcZ vo Vrádišti

č.1

**Obecné zastupiteľstvo vo Vrádišti v zmysle § 18a) ods. 4 zákona č. 369/1990 Zb o obecnom zriadení v  platnom znení vyhlasuje deň konania voľby hlavného kontrolóra Obce Vrádište na 06.06.2022.**

č. 2

**Obecné zastupiteľstvo vo Vrádišti poveruje starostu Obce Vrádište zverejniť dňa 01.04.2022 vyhlásenie dňa konania voľby hlavného kontrolóra Obce Vrádište na úradnej tabuli a spôsobom v mieste obvyklým – zverejnením na internetovej stránke Obce Vrádište www.vradiste.sk.**

č. 3

**Obecné zastupiteľstvo vo Vrádišti schvaľuje spôsob a vykonanie voľby hlavného kontrolóra Obce Vrádište:**

* **Voľba hlavného kontrolóra sa uskutoční verejným hlasovaním poslancov obecného zastupiteľstva.**
* **Na zvolenie hlavného kontrolóra je potrebný súhlas nadpolovičnej väčšiny všetkých poslancov obecného zastupiteľstva.**
* **Ak ani jeden z kandidátov takú väčšinu nezíska, ešte na tej istej schôdzi zastupiteľstva sa vykoná druhé kolo volieb, do ktorého postúpia dvaja kandidáti, ktorí získali v prvom kole volieb najväčší počet platných hlasov.**
* **V prípade rovnosti hlasov do druhého kola volieb postupujú všetci kandidáti s najväčším počtom hlasov. V druhom kole volieb je zvolený ten kandidát, ktorý získal najväčší počet platných hlasov. Pri rovnosti hlasov v druhom hlasovaní sa rozhoduje žrebom.**

č. 4

**Obecné zastupiteľstvo vo Vrádišti ustanovuje náležitosti prihlášky kandidátov na funkciu hlavného kontrolóra Obce Vrádište nasledovne:**

**Kvalifikačné predpoklady, ktoré musí spĺňať kandidát na hlavného kontrolóra:**

* **ukončené minimálne úplné stredné vzdelanie podľa § 18a ods. 1 zákona č. 369/1990 Zb. o obecnom zriadení v platnom znení.**

**Písomná prihláška kandidáta musí obsahovať:**

* **meno, priezvisko, titul, dátum narodenia, bydlisko, kontaktný údaj (mail, telefón),**
* **súhlas so zverejnením osobných údajov na účel vykonania voľby v zastupiteľstve,**
* **úradne overená fotokópia príslušného dokladu o najvyššom dosiahnutom vzdelaní,**
* **profesijný životopis s prehľadom doterajšej pracovnej praxe s uvedením pracovnej pozície,**
* **výpis z registra trestov nie starší ako 3 mesiace.**

**Termín ukončenia podávania prihlášok: 10. 05. 2022 do 15.00 hod.**

**Miesto a spôsob odovzdávania prihlášok:**

**Prihlášky je potrebné odovzdať osobne na podateľňu Obecného úradu vo Vrádišti, Vrádište 136, 908 49 Vrádište.  
Obálku označte: „Voľba hlavného kontrolóra „ Neotvárať!“**

1. Dôvodová správa

Predpoklady na výkon funkcie, voľbu a skončenie výkonu funkcie hlavného kontrolóra upravuje ustanovenia § 18a zákona SNR č. 369/1990 Zb. o obecnom zriadení v platnom znení (ďalej „zákon“). Podľa § 18a ods. 4 zákona, ak výkon funkcie hlavného kontrolóra zaniká spôsobom podľa odseku 8 písm. g), t.j. dňom, keď začal vykonávať funkciu podľa § 18 ods. 2, vyhlási zastupiteľstvo nové voľby hlavného kontrolóra tak, aby sa konali najneskôr do 60 dní odo dňa skončenia výkonu funkcie hlavného kontrolóra. Zasadnutie Obecného zastupiteľstva vo Vrádišti je 06. júna 2022, a preto navrhujeme uskutočniť voľby Hlavného kontrolóra Obce Vrádište na tomto zasadnutí.

Deň konania voľby hlavného kontrolóra vyhlási obecné zastupiteľstvo na úradnej tabuli a spôsobom v mieste obvyklým najmenej 40 dní pre dňom konania voľby. Oznámenie o voľbe hlavného kontrolóra, podrobnosti o spôsobe a vykonaní voľby a náležitosti prihlášky budú uverejnené na úradnej tabuli a na webovej stránke Obce Vrádište [www.vradiste.sk](http://www.vradiste.sk/) dňa 31.03.2022 (§ 18a ods. 2 zákona).

Voľba hlavného kontrolóra - na zvolenie je potrebný súhlas nadpolovičnej väčšiny všetkých poslancov obecného zastupiteľstva. Ak ani jeden z kandidátov takú väčšinu nezískal, obecné zastupiteľstvo ešte na tej istej schôdzi vykoná druhé kolo volieb, do ktorého postúpia dvaja kandidáti, ktorí získali v prvom kole najväčší počet hlasov. V prípade rovnosti hlasov do druhého kola volieb postupujú všetci kandidáti s najväčším počtom platných hlasov. V druhom kole volieb je zvolený ten kandidát, ktorý získal najväčší počet platných hlasov. Pri rovnosti hlasov v druhom kole volieb sa rozhoduje žrebom (§ 18a ods.3 zákona).

Kvalifikačným predpokladom na funkciu hlavného kontrolóra je ukončené minimálne úplné stredné vzdelanie (§ 18a ods. 1 zákona).

Kandidát na funkciu hlavného kontrolóra musí odovzdať svoju písomnú prihlášku najneskôr 14 dní pred dňom konania voľby na mestskom úrade, t.j. do **10. mája 2022**.

Súčasťou prihlášky je aj výpis z registra trestov nie starší ako tri mesiace a doklad o vzdelaní (§ 18a ods. 2 zákona).

**Podľa §18a zákona ďalšie podrobnosti o spôsobe a vykonaní voľby hlavného kontrolóra a náležitosti prihlášky ustanoví obec uznesením.**

1. **Dopad finančných, ekonomických a environmentálnych vplyvov, vplyvov na zamestnanosť a podnikateľské prostredie**

Voľba hlavného kontrolóra nemá vplyv na rozpočet obce, nemá environmentálny vplyv, vplyv na zamestnanosť a podnikateľské prostredie.

Mzda hlavného kontrolóra je zahrnutá v rozpočte Obce Vrádište na rok 2022.